Θεοβάλδος Β΄ της Καμπανίας

Ο Θεοβάλδος Β΄ της Καμπανίας ή Θεοβάλδος ο μέγας (Thibaut IV de Blois, 1090 - 10 Ιανουαρίου 1152) κόμης του Μπλουά (1107 - 1152) και κόμης της Καμπανίας (1125 - 1152) ήταν δεύτερος γιος του Στεφάνου Β΄ κόμητος του Μπλουά και της Αδέλας της Νορμανδίας μεγαλύτερος αδελφός του Στεφάνου της Αγγλίας. 
Κράτησε τις κομητείες Οσέρ, Ερβύ, Τρουά, Σατωβιλέν σαν φέουδα από τον Εύδη Β΄ της Βουργουνδίας. 
Προτιμήθηκε σαν διάδοχος ο Θεοβάλδος από τον μεγαλύτερο αδελφό του Γουλιέλμο του Σαλλί ο οποίος σύμφωνα με μερικούς ιστορικούς ήταν διανοητικά ασθενής αλλά αυτό δεν έχει τεκμηριωθεί. Το βέβαιο είναι ότι η μητέρα τους θεωρούσε ανίκανο τον μεγαλύτερο γιο της να αναλάβει την διοίκηση της κομητείας γι'αυτό φρόντισε να οριστεί διάδοχος ο Θεοβάλδος. Συνόδευσε την μητέρα του σε εκατοντάδες ευκαιρίες όταν η ίδια αποσύρθηκε σε μοναστήρι (1125) διευθύνοντας με επιτυχία την οικογενειακή περιουσία, η Αδελαΐδας πέθανε την χρονιά που ο γιος της Στέφανος στέφτηκε βασιλιάς της Αγγλίας.

Κληρονόμος του θείου του Ούγου στην Καμπανία

Ο θείος του Ούγος Α΄ της Καμπανίας, φεύγοντας για τους Αγίους Τόπους άφησε στον Θεοβάλδο τα κληρονομικά δικαιώματα στην κομητεία της Καμπανίας (1125). Όταν έδιωξε τη γυναίκα του ο Ούγος δεν αναγνώριζε την πατρότητα του γιου του Εύδη Α΄ του Σαμπλίτ.Γιος του Εύδη Α' του Σαμπλίτ είναι ο Γουλιέλμος Α' πρίγκιπας της Αχαΐας
Ο Λουδοβίκος Ζ΄ της Γαλλίας κήρυξε πόλεμο στον Θεοβάλδο, επιτρέποντας στον κόμη Ραούλ Α΄ του Βερμαντουά και ταξιάρχη της Γαλλίας να χωρίσει την σύζυγό του Ελεονώρα της Καμπανίας που ήταν αδελφή του Θεοβάλδου και να παντρευτεί την Πετρονίλλα της Ακουιτανίας, αδελφή της βασίλισσας της Γαλλίας. Ο διετής πόλεμος (1142 - 1144) κατέληξε στην κατάληψη της Καμπανίας από τον βασιλικό στρατό και την κατάληψη της Βιτρί-λε-Φρανσουά, όπου πολλοί άνθρωποι έχασαν την ζωή τους όταν πυρπολήθηκε η εκκλησία. 
Στον Θεοβάλδο Β΄ κατέφυγε ζητώντας άσυλο ο διάσημος διδάσκαλος Πέτρος Αβελάρδος, όταν κατηγορήθηκε για το μεγάλο ερωτικό σκάνδαλο που ξέσπασε, όταν γνωστοποιήθηκε η σχέση του με την μαθήτρια του Ελοίζα Φυλμπέρ.
Όταν πέθανε (1152) η κομητεία της Καμπανίας κληροδοτήθηκε από τον πρωτότοκο γιο του Ερρίκο Α΄ της Καμπανίας και η κομητεία του Μπλουά από τον δευτερότοκο γιο του Θεοβάλδο Ε΄ του Μπλουά.

Οικογένεια 
Με την σύζυγο του Ματθίλδη της Καρινθίας απέκτησε:
 Ερρίκος Α΄ 1127-1181, κόμης της Καμπανίας.
 Θεοβάλδος Ε΄ 1130-1191, κόμης του Μπλουά.
 Αδέλα π. 1140-1206, παντρεύτηκε τον Λουδοβίκο Ζ΄ των Καπετιδών της Γαλλίας. Κόρη τους ήταν η:
 Αγνή (Άννα) 1171-1204, παντρεύτηκε πρώτα τον Αλέξιο Β΄ Κομνηνό Αυτοκράτορα των Ρωμαίων, μετά τον Ανδρόνικο Α΄ Κομνηνό Αυτοκράτορα των Ρωμαίων και έπειτα τον Θεόδωρο Βρανά στρατηγό.
 Ισαβέλλα, παντρεύτηκε πρώτα τον Ρογήρο Γ΄ των Ωτβίλ δούκα της Απουλίας και μετά τον Γουλιέλμο Γκουέ Δ΄.
 Μαρία, παντρεύτηκε πρώτα τον Εύδη Β΄ των Καπετιδών δούκα της Βουργουνδίας και μετά έγινε ηγουμένη του Φοντεβρώ.
 Στέφανος Α΄ 1133-1191, κόμης του Σανσέρ. 
 Γουλιέλμος ο Λευκόχειρ 1135-1202, αρχιεπίσκοπος του Ρενς (1176 - 1202) και καρδινάλιος (1179).
 Αγνή απεβ. 1207, παντρεύτηκε τον Ρενώ Β΄ των Μονμπελιάρ κόμη του Μπαρ
 Μαργαρίτα, μοναχή στο αββαείο του Φοντεβρώ.
 Ματθίλδη, παντρεύτηκε τον Ροτρού Δ΄ των Σατωντάν κόμη του Περς.

Από μία μη νόμιμη σχέση είχε ένα φυσικό τέκνο:
 (νόθος) Ούγος απεβ. 1171, ηγούμενος του Λανύ, κοντά στο Παρίσι.

Παραπομπές

Πηγές
Abbot Hugh: An Overlooked Brother of Henry I, Count of Champagne, Ruth Harwood Cline, The Catholic Historical Review, Vol. 93, No. 3 (Jul., 2007)
Margot Elsbeth Fassler, The Virgin of Chartres: Making History Through Liturgy and the Arts
Margot Elsbeth Fassler, The Virgin of Chartres: Making History Through Liturgy and the Arts
John W. Baldwin, Aristocratic Life in Medieval France, (Johns Hopkins University, 2002)

|-

Κόμητες του Μπλουά
Κόμητες της Καμπανίας
Κόμητες της Σαρτρ
Οίκος του Μπλουά